Djamel Mesbah
Djamel Mesbah (Zighoud Youcef, 9. oktobar 1984.) je alžirski nogometaš koji nastupa za ekipu Étoile. Prve nogometne korake je napravio u ekipi US Annecy-le-Vieux, za čiju je omladinski tim nastupao od 1995. do 2001. godine. Potom prelazi u omladinski tim Servette. Prvi profesionalni ugovor potpisuje za Servette 2003. godine. U klubu iz Ženeve se zadržao jednu sezonu. Potom prelazi u Basel, za koji je igrao do 2006. godine. Sa St. Jakob-Parka odlazi u Aarau. Za novi klub je odigrao 60 utakmica i postigao jedan pogodak. Dana 1. jula 2008. godine potpisuje za Luzern, u kojem je sakupio šest nastupa. U julu 2009. godine potpisuje za italijanski Lecce. Odigrao je 82 utakmice i postigao 6 golova. 2012. godine za 1,2 miliona eura prelazi u Milan. Na San Siru se zadržao jendu sezonu, da bi potom prešao u Parmu iz koje odlazi na posudbu u Livorno. U augustu 2014. godine potpisuje za Sampdoriu. Za seniorsku reprezentaciju Alžira je debitovao 28. maja 2010. godine na prijateljskoj utakmici protiv Irske. Prvi pogodak za reprezentaciju postigao je 11. oktobra 2014. protiv Malavija.